open-index/open-wikipedia-markdown huggingface dataset:
Νικόλαος Ι. Παπαϊωάννου

Ο **Νικόλαος Ι. Παπαϊωάννου** (Αγρίνιο, 1913 - Αθήνα, 28 Ιανουαρίου 1986) ήταν Έλληνας δικηγόρος και πολιτικός, που υπηρέτησε ως βουλευτής Αιτωλοακαρνανίας ως το θάνατό του. Ήταν παντρεμένος με την δικηγόρο Ήβη Κομνηνού.

## Σταδιοδρομία
Γεννήθηκε στο Αγρίνιο. Ήταν γιος του Ιωάννου Παπαϊωάννου. Έλαβε μέρος στην Εθνική Αντίσταση κατά τα χρόνια της Κατοχής ως καπετάνιος του ΕΛΑΣ στο αρχηγείο της Τριχωνίδας και αργότερα συνελήφθη αιχμάλωτος από τους Γερμανούς. Την περίοδο αυτή υπέστη επίσης διώξεις και φυλακίσεις εξαιτίας της αντιστασιακής του δράσης.

Εργάστηκε ως δικηγόρος. Εξελέγη για πρώτη φορά βουλευτής στις εκλογές του 1974 με την Ένωση Κέντρου-Νέες Δυνάμεις (από το 1976 ΕΔΗΚ) συγκεντρώνοντας 3.677 σταυρούς προτίμησης. Πολιτεύτηκε ξανά με την ΕΔΗΚ στις εκλογές του 1977 και απέτυχε να εκλεγεί βουλευτής.  Εξελέγη βουλευτής του ΠΑΣΟΚ (όπου προσχώρησε το 1979) στις εκλογές του 1981 και επανεξελέγη βουλευτής στις εκλογές του 1985. Ωστόσο, δεν πρόλαβε να ολοκληρώσει τη νέα του θητεία.

Πέθανε ενώ ήταν εν ενεργεία βουλευτής και κηδεύτηκε από το Πρώτο Νεκροταφείο Αθηνών τον Ιανουάριο του 1986. Ήταν παντρεμένος. Την έδρα του κατέλαβε ο Θωμάς Κουτσομπίνας.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες αντιστασιακοί
Μαϊρένα δελ Αλχαράφε

Η **Μαϊρένα δελ Αλχαράφε** (στα ισπανικά: Mairena de Aljarafe) είναι δήμος και πόλη που βρίσκεται στην επαρχία της Σεβίλλης στην Ανδαλουσία κι εντάσσεται στη μετροπολιτική περιοχή της Σεβίλλης. Το 2009 είχε 40.723 κατοίκους.

Στα όρια του δήμου εντοπίζεται η πιο σύγχρονη βιομηχανική περιοχή της Ανδαλουσίας, το *Parque Industrial y de Servicios Aljarafe*. Γενικά θεωρείται ένας δήμος με υψηλό επίπεδο διαβίωσης που χρησιμεύει ως πόλη-κοιτώνας για τη γειτονική ανδαλουσιανική πρωτεύουσα χωρίς ιδιαίτερη μνημειακή κληρονομιά.

## Παραπομπές


Κατηγορία:Δήμοι της επαρχίας της Σεβίλλης
Λαουχάρ ντε Ανταράξ

Το **Λαουχάρ ντε Ανταράξ** (στα ισπανικά: Laujar de Andarax, όντας ο Ανταράξ ένας εκ των δύο κύριων ποταμών της επαρχίας της Αλμερίας) είναι δήμος και χωριό που βρίσκεται στην επαρχία της Αλμερίας στην Ανδαλουσία. Το όνομά του προέρχεται από τις αραβικές λέξεις El Auxor («σπηλιά») και andarax («εποχή της ζωής»). Το 'x' του ονόματός του παραδοσιακά διαβαζόταν προφερόταν [x].

Η ιστορία του χωριού συνδέεται άμεσα με την οροσειρά των Αλπουχάρας που υπήρξε ιδιαίτερα σημαντική κατά τις δύο πρώτες δεκαετίες που ακολούθησαν την καστιλιανική κατάκτηση του Εμιράτου της Γρανάδας από την Καστίλη, λόγω της εκεί εξέγερσης των μουσουλμάνων. Κατά τους επόμενους αιώνες και μέχρι σήμερα η φυσική της επαρχία βασίστηκε στην καλλιέργεια του αμπελιού.

## Παραπομπές


Κατηγορία:Δήμοι της επαρχίας της Αλμερίας
Όρχιβα

Η **Όρχιβα** (ισπ. *Órgiva*) είναι δήμος και χωριό που βρίσκεται στην Επαρχία της Γρανάδας στην Ανδαλουσία. Θεωρείται ότι ταυτίζεται με την ελληνική αποικία **Εξοχή** που αναφέρει ο Πτολεμαίος. 

Χαρακτηριστικό γνώρισμα του χωριού είναι η πολυάριθμη κοινότητα χίπις που εντοπίζεται στην περιοχή.

## Παραπομπές


Κατηγορία:Δήμοι της επαρχίας της Γρανάδας
Ουτρέρα

Η **Ουτρέρα** (ισπανικά: *Utrera*) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Ως πόλη ανάγεται στη ρωμαϊκή εποχή παρότι έχουν βρεθεί στην περιοχή διάφορα φοινικικά και ταρτησικά κατάλοιπα, αν και το σημερινό της κέντρο αποτελούσε γη όπου καλλιεργείτο η ελιά. Έξω από την πόλη σώζεται μια ρωμαϊκή γέφυρα από την οποία περνούσε η Αυγούστεια Οδός. Δεν υφίστανται στοιχεία για την πορεία της επικράτειας της Ουτρέρα ούτε στη βησιγοτθική μα ούτε και στη μουσουλμανική εποχή. Η σημασία της αυξάνεται μετά την καστιλιανική κατάκτηση της κοιλάδας του Γουαδαλκιβίρ στο σημείο του να φτάσει τον 16ο αιώνα να είναι  η δεύτερη σημαντικότερη πόλη του βασιλείου της Σεβίλλης μετά την πρωτεύουσα.

## Παραπομπές


Κατηγορία:Δήμοι της επαρχίας της Σεβίλλης
Μπαλβέρδε δελ Καμίνο

Το **Μπαλβέρδε δελ Καμίνο** (στα ισπανικά: Valverde del Camino) είναι δήμος και κωμόπολη που βρίσκεται στην επαρχία της Ουέλβα στην Ανδαλουσία. Προέκυψε τον 14ο αιώνα ως σημείο ξεκούρασης των ταξιδιωτών που ταξίδευαν από την Ουέλβα προς την Εξτρεμαδούρα στην πορεία ανάμεσα στα δύο κύρια ποτάμια της επαρχίας της Ουέλβα, Τίντο και Οδιέλ. 

## Η φυσική επαρχία Αντέβαλο
Η κωμόπολη είναι κέντρο της φυσικής επαρχίας Ανέβαλο, που αποτελεί μια από τις παραδοσιακές συνοριακές περιοχές μεταξύ της Ανδαλουσίας και της Πορτογαλίας. Η κομάρκα κατέχει σημαντικά μεγαλιθικά μνημεία όπως το Los Gabrieles στο Μπαλβέρδε δελ Καμίνο 

Τις προσπάθειες εποικισμού της περιοχής κατά τη διάρκεια του Ύστερου Μεσαίωνα τις ανέλαβαν κυρίως οι κόμεις της Μεδίνα Σιδόνια· το διοικητικό κέντρο της περιοχής πάντα βρισκόταν στην ατλαντική ακτή (π.χ. Αγιαμόντε) ενώ απουσίαζαν ιστορικά αξιοπρόσεκτα αστικά κέντρα.  

Η σύγχρονη μεταλλευτική εκμετάλλευση της περιοχής που ξεκίνησε το 1873 από την *Rio Tinto Company Limited* άλλαξε άρδην τη φυσιογνωμία της. Κοινωνικά είδε την εξέλιξη του εργατικού και του οικολογικού κινήματος ενώ χάρισε στο Αντέβαλο ένα ευρύ δίκτυο σιδηροδρόμων που το συνέδεαν με την ακτή. Η μείωση του όγκου των μεταλλευτικών εργασιών ώθησε τους ντόπιους σε αποτυχημένες και δίχως σχέδιο μαζικές αναδασώσεις με σκοπό την παραγωγή χαρτιού. 

## Παραπομπές


Κατηγορία:Δήμοι της επαρχίας της Ουέλβα
Μιχαήλ Μαυρίκας

Ο **Μιχαήλ Μαυρίκας ή Μιχαήλ Μαύρηξ** ήταν βυζαντινός στρατηγός και ναύαρχος δούκας της Αντιόχειας, διοικητής του Δυρραχίου και έπειτα διοικητής (κατεπάνω) της Ιταλίας από το 1067 έως το 1069.

Στάλθηκε στη Νότια Ιταλία από τον Αυτοκράτορα Κωνσταντίνο Ι΄ Δούκα στο 1066, κατόπιν αιτήματος του αρχιεπίσκοπου της Βάρης. Έφτασε το επόμενο έτος με έναν στρατό από Βαράγγους, μάλλον αναλαμβάνοντας έτσι το αξίωμα του κατεπάνω της Ιταλίας, θέση την οποία κατείχε μέχρι το 1069.
Ανακατέλαβε και επέστρεψε στους Ρωμαίους το Μπρίντιζι και Τάραντα, όπου τις τοποθέτησε κάτω από την εντολή του Νικηφόρου Καραντινού, Βυζαντινού στρατηγού, ο οποίος είχε πολεμήσει εναντίον των Βουλγάρων. Κέρδισε μια σειρά από νίκες εναντίον των Νορμανδών χωρίς όμως μεγάλα αποτελέσματα, έτσι η εξουσία των Ρωμαίων μειωνόταν σταδιακά στη Νότια Ιταλία.

## Πηγές
* Lupo Protospata, *Chronicon rerum in regno Neapolitano gestarum*
* *Annales Barenses*

## Παρεταίρω ανάγνωση
* John Julius Norwich, *I Normanni nel Sud 1016-1130*, Mursia, Milano, 1971 (ed. orig.: *The Normans in the South 1016-1130*. Longmans: London, 1967).
* P. Corsi, *Ai confini dell'Impero. Bisanzio e la Puglia dal VI all'XI secolo.*, Bari, 2002
* Vera von Falkenhausen, *La dominazione bizantina nell'Italia meridionale dal IX all'XI secolo*, Bari 1978, p.&nbsp;136

Κατηγορία:Κατεπάνω της Ιταλίας
Κατηγορία:Βυζαντινοί ναύαρχοι
Κατηγορία:Βυζαντινοί διοικητές της Αντιόχειας
Κατηγορία:Κυβερνήτες του Θέματος Δυρραχίου
Κατηγορία:Βυζαντινοί του 11ου αιώνα
Μοντόρο

Το **Μοντόρο** (στα ισπανικά: *Montoro*) είναι δήμος και κωμόπολη που βρίσκεται στην επαρχία της Κόρδοβα στην Ανδαλουσία. Ως πόλη ανάγεται στη ρωμαϊκή *Epora*, που συνέχισε να υφίσταται στην βησιγοτθική περίοδο αλλά έζησε το απώγειό της κάτω από αραβικό έλεγχο που ορίστηκε ως κέντρο της ευρύτερης περιοχής της Οροσειράς της Ρόντα. Η οχυρή της θέση, στην κορυφή ενός απόκρημνου λόφου, η δυνατότητα ελέγχου των μονοπατιών που οδηγούν στην Κάτω Ανδαλουσία και η ύπαρξη ευρέων καλλιεργήσιμων εδαφών στα περίχωρά της συνέβαλαν στην αύξηση της σημασίας της.

## Παραπομπές


Κατηγορία:Δήμοι της επαρχίας της Κόρδοβας
Ελληνικές βουλευτικές εκλογές 2015

Το 2015 διεξήχθησαν δυο βουλευτικές εκλογές στην Ελλάδα, τον Ιανουάριο και το Σεπτέμβριο:

*Ελληνικές βουλευτικές εκλογές Ιανουαρίου 2015
*Ελληνικές βουλευτικές εκλογές Σεπτεμβρίου 2015

Κατηγορία:Εκλογές του 2015
Βασίλειος Μεσαρντονίτης

Ο **Βασίλειος Μεσαρντονίτης** ήταν Βυζαντινός στρατηγός και διοικητής (κατεπάνω) της Ιταλίας από το 1010 έως το 1016 ή 1017. Διαδέχθηκε τον Ιωάννη Κουρκούα, ο οποίος πέθανε πολεμώντας τους Λομβαρδούς κατά στην εξέγερση του Μέλη, στις αρχές του 1010. 

Τον Μάρτιο, ο Βασίλειος αποβιβάστηκς με ενισχύσεις από την Κωνσταντινούπολη μαζί με τον Κοντολέων Τορνίκη, στρατηγό της Κεφαλονιάς. Ο Βασίλειος πολιόρκησε αμέσως τους αντάρτες στο Μπάρι. Οι Έλληνες πολίτες της πόλης ανάγκασαν τους ηγέτες των Λομβαρδών Μέλη και Ντάτους να τραπούν σε φυγή. Ο Βασίλειος μπήκε στην πόλη στις 11 Ιουνίου του 1011 και επανεγκατέστησε τη βυζαντινή εξουσία. Έστειλε την οικογένεια του Μέλη που είχε συλλάβει, συμπεριλαμβανομένου του γιου του Αργυρού, στην Κωνσταντινούπολη. Επόμενη κίνηση του Βασίλειου ήταν να συμμαχήσουν με την Βυζαντινή αυτοκρατορία πολλοί Λομβαρδοί τοπικοί ηγεμόνες. Επισκέφθηκε το Σαλέρνο, τον Οκτώβριο, όπου ο πρίγκιπας Guaimar ΙΙΙ ήταν ονομαστικά υποτελής των βυζαντινών. Κινήθηκε έπειτα προς την μονή του Μόντε Κασίνο όπου είχε καταφύγει ο Ντάτους. Ο Βασίλειος επιβεβαίωσε, ωστόσο, όλα τα προνόμια της Μονής επί της ιδιοκτησίας της στην βυζαντινή επικράτεια. Ο ηγούμενος, Ατενούλφ, ήταν αδελφός του πρίγκιπα της Κάπουα, Πανδούλφου. Το μοναστήρι στη συνέχεια εκδίωξε αμέσως τον Ντάτους που κατέφυγε στην παπική επικράτεια. 

Ο Βασίλειος ήταν κατεπάνω μέχρι το θάνατό του χωρίς άλλα προβλήματα με τους Λομβαρδούς το 1016, ή, το 1017. Αντικαταστάθηκε από τα προαναφερθέντα στρατηγό της Κεφαλλονιάς, Κοντολέων Τορνίκη.

Οι σύγχρονοι μελετητές όπως Guilou και Βανιέρ ταυτοποιούν τον Βασίλειος Μεσαρντονίτη με τον Βασίλειο, μέλος της οικογένειας Αργυρού και αδελφός του μετέπειτα αυτοκράτορα Ρωμανού Γ, ο οποίος αναφέρεται από τον χρονογράφο Ιωάννη Σκυλίτζη να έχει επίσης ενεργό ρόλο εναντίον των ανταρτών του Μέλη.

## Παραπομπές


## Πηγές
* John Julius Norwich, *The Normans in the South 1016-1130*, Longmans: London, 1967.
* Ferdinand Chalandon, *Histoire de la domination normande en Italie et en Sicile*. Paris, 1907. 

Κατηγορία:Κατεπάνω της Ιταλίας
Live at Montreux 2003

Το **Live at Montreux 2003** είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 20 Αυγούστου 2007 μέσω της δισκογραφικής εταιρίας "Eagle Records".

Η ηχογράφηση του πραγματοποιήθηκε στο φεστιβάλ τζαζ του Μοντρέ στην Ελβετία, με ονόματα όπως οι ZZ Top, Yes, Radiohead, κ.α..

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 αστέρια με άριστα τα πέντε, το "Sputnik Music" επίσης με 3,5 / 5 και το ProgArchives" με 3,7 / 5.

## Λίστα Τραγουδιών
### CD 1
#"Some Day the Sun Won't Shine for You"
#"Life Is a Long Song"
#"Bourée" (Version de Noël)
#"With You There to Help Me"
#"Pavane"
#"Empty Café"
#"Hunting Girl"
#"Eurology"
#"Dot Com"
#"God Rest Ye Merry Gentlemen"
#"Fat Man"

### CD 2
#"Living in the Past"
#"Nothing Is Easy"
#"Beside Myself"
#"My God"
#"Budapest"
#"New Jig"
#"Aqualung" ("Band introduction")
#"Locomotive Breath" ("Black Sunday (reprise)" / "Cheerio")

## Θέσεις τσαρτ
***Live at Montreux 2003*** *(άλμπουμ)*

***Επίσημη κυκλοφορία: [[20 Αυγούστου]] [[2007]]***

## Μέλη των Jethro Tull
Οι μουσικοί οι οποίοι ηχογράφησαν το "*Live at Montreux 2003*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα, ακουστική κιθάρα, φλάουτο
* **Άντριου Γκίντινγκς** - πλήκτρα, πιάνο
* **Τζόναθαν Νόις** - μπάσο
* **[[Ντον Πέρι]]** - τύμπανα, κρουστά

## Παραπομπές


## Πηγές
* Live at Montreux 2003 - Jethro Tull | Songs, Reviews, Credits, Awards | AllMusic
* Jethro Tull - Live at Montreux 2003 | Sputnikmusic
* JETHRO TULL Live at Montreux 2003 reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2007
Μιχαήλ Πρωτοσπαθάριος

Ο **Μιχαήλ Πρωτοσπαθάριος** ήταν Βυζαντινός στρατηγός και Κατεπάνω (διοικητής) της Ιταλίας από το 1031 έως το 1033. Είχε σταλεί σε Μπάρι μετά από τον θάνατο του προκάτοχου του, Πόθου Αργυρού που σκοτώθηκε σε μάχη με τους Σαρακηνούς στην Καλαβρία.

Ο Μιχαήλ ήταν υψηλόβαθμος ευγενής στην αυτοκρατορική αυλή της Κωνσταντινούπολης. Κατείχε διάφορους υψηλόβαθμους τίτλους. Στο απόγειο της καριέρας του, ο πλήρης τίτλος του ήταν: *ἐπὶ τῶν οἰκιακῶν, κατεπάνω Ἰταλίας, κριτὴς τοῦ βήλου καί τοῦ ἱπποδρόμου*. Ο Μιχαήλ έφθασε στην Ιταλία στις αρχές του 1032 με έναν στρατό, που αποτελείται όχι μόνο από νεοσύλλεκτους από τη Δύση ή βοηθητικούς, αλλά και από τις επίλεκτες δυνάμεις της Μικράς Ασίας και της Συρίας. Είναι άγνωστο τι απέγινε αυτός ο μεγάλος στρατός, ωστόσο, Ο Μιχαήλ αντικαταστάθηκε το 1033 από τον Κωνσταντίνο Ώπο.

## Πηγές
* Gay Jules: *L'Italie méridionale et l'empire Byzantin: Livre II*, Burt Franklin, Νέα Υόρκη 1904

Κατηγορία:Κατεπάνω της Ιταλίας
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Μιχαήλ Αβίδελας

Ο **Μιχαήλ Αβίδελας** ήταν βυζαντινός στρατηγός, πατρίκιος και διοικητής (κατεπάνω) της Ιταλίας από το 970 έως 975. Αντικατέστησε τον πρώτο που έφερε αυτόν τον τίτλο Ευγένιο Πατρίκιο και τον ίδιο αντικατέστησε ο Μιχαήλ ή κατα άλλους ο Καλοκυρός Δελφινάς. Διασώζεται επιστολή με μολυβδόβουλο του στο μοναστήρι του Αγίου Πέτρου στο κάστρο του Τάραντα με ημερομηνία Μάιος 975 που αποδίδεται στον ίδιο ή τον αντικαταστάτη του Μιχαήλ. Το Chronicon Salernitanum (το Χρονικό του Σαλέρμο) αναφέρει ότι διορίσθηκε Κατεπάνω την άνοιξη του 970.

## Παραπομπές


Κατηγορία:Κατεπάνω της Ιταλίας
Κατηγορία:Βυζαντινοί Πατρίκιοι
Οικογένεια Δοκειανού

Η **Οικογένεια Δοκειανού** (*Δοκειανός*) ήταν βυζαντινή οικογένεια που ανέδειξε σημαντικούς αξιωματούχους και μέσω επιγαμίας είχε συγγένεια με τον αυτοκρατορικό οίκο των Κομνηνών. Κατάγονταν από την πόλη Δόκεια η σημερινή Τόσια και το Θέμα Αρμενιακών. Η οικογένεια κατείχε κτήματα στη Παφλαγονία.

Σημαντικότερα μέλη της οικογένεια αναφέρονται οι :
* Μιχαήλ Δοκειανός, στρατηγός παντρεύτηκε άγνωστη κόρη του Μανουήλ Κομνηνού, αδελφή του μετέπειτα αυτοκράτορα Ισαάκιου
* Θεόδωρος Δοκειανός, γιος του Μιχαήλ
* Νικηφόρος Δοκειανός, στρατηγός
* Ιωάννης Δοκειανός, λόγιος

## Παραπομπές


## Πηγές
* 


Δοκειανων
Μιχαήλ Σπονδύλης

Ο **Μιχαήλ Σπονδύλης** ήταν βυζαντινός υψηλόβαθμος αυλικός που έλαβε πολλά αξιώματα, όπως διοικητής της Αντιόχειας και έπειτα διοικητής (κατεπάνω) της Ιταλίας και στρατηγός. Ήταν ευνούχος και προστατευόμενος του αυτοκράτορα Κωνσταντίνου Η΄, ανήκε στην τάξη των δικαστικών υπαλλήλων που διορίζονται σε ανώτερες θέσεις για την υποστήριξη του Κωνσταντίνου ως μόνος αυτοκράτορας. 

Το 1027 ο εμίρης του Χαλεπίου, Σαλίχ ιμπν Μίδας, εισέβαλε στα βυζαντινά εδάφη. Ο Σπονδύλης, αν και άπειρος σε πόλεμο, βάδισε με στρατό για να τον συναντήσει, αλλά νικήθηκε και αναγκάστηκε να αποσυρθεί στην ασφάλεια της Αντιόχειας. Λίγο μετά (στα 1027-1028) δέχτηκε επίθεση από τον Νασρ ιμπν αλ Μουσάραφ - Ραβαντιφί, ο οποίος συνελήφθη από τον αναπληρωτή του Μιχαήλ, Πόθο Αργυρό. Ο Νασρ έπεισε τον Μιχαήλ να τον απελευθερώσουν και να του επιτρέψουν να κατασκευάσει ένα φρούριο στο Αλ Μανίκα από όπου θα υπερασπιστεί τις βυζαντινές περιοχές. Ο Μιχαήλ συμφώνησε και έστειλε ισχυρή φρουρά εκεί με 1.000 στρατιώτες, αλλά όταν το φρούριο είχε τελειώσει, ο Νασρ αρνήθηκε να το παραδώσει, και με τη βοήθεια του εμίρη της Τρίπολης του Λιβάνου και του τοπικού Φατιμίδη διοικητή, σκότωσε τη φρουρά.

Τον Ιούλιο του 1029 ο Μιχαήλ αποφάσισε να επιτεθεί στο Χαλέπι, χωρίς όμως την άδεια από τον αυτοκράτορα Ρωμανό Γ΄ και αγνοώντας τις εκκλήσεις άλλων Αράβων διοικητών για τη διατήρηση της ειρήνης. Τέλος συνελήφθη σε ενέδρα και το στρατόπεδο του λεηλατήθηκε από τους Άραβες, έτσι αναγκάστηκε να συνάψει συνθήκη με τους Άραβες. 

Μετά από αυτές τις αποτυχίες, απολύθηκε από τον Ρωμανό Γ΄, ο οποίος αποφάσισε εκστρατεία στη Συρία, στέλνοντας τον αδελφό, σε δικαίου, Κωνσταντίνο Καραντινό μπροστά με κάποια στρατεύματα για να αντικαταστήσει τον Σπονδύλη. Η εκστρατεία του αυτοκράτορα όμως οδηγούσε σε μια νέα ταπεινωτική ήττα.

Ο Μιχαήλ (που ονομάζεται Σπονδύλης από τους Λατίνους ιστορικούς) επανεμφανίζεται το 1038, όταν με τον στρατό του Γεώργιου Μανιάκη πήρε μέρος στην Σικελική εκστρατεία. Στην συνέχεια αντικατέστησε τον Κωνσταντίνο Ώπο σαν διοικητής της Ιταλίας ως την επόμενη χρονιά (1039) που τον αντικατέστησε ο Νικηφόρος Δοκειανός.

## Παραπομπές


## Πηγές
*G.H. Pertz, *Lupus protospatharius*, Monumenta Germaniae historica, Scriptores V, Hannover 1844, 52-63
*I. Thurn, *Ioannis Scylitzae Synopsis Historiarum*, Corpus fontium historiae Byzantinae 5, Berlin & New York, 1973.
*I. Kratchkovsky, F. Micheau, G. Troupeau, *Histoire de Yahya ibn Sa’id d’Antioche*, Patrologia Orientalis 47.4 (no.212), Turnhout 1997

Κατηγορία:Κατεπάνω της Ιταλίας
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί του 11ου αιώνα
Ευθύ γινόμενο

Στα μαθηματικά, ορίζεται συχνά ένα **ευθύ γινόμενο** των αντικειμένων που είναι ήδη γνωστά, για να αποκτηθεί ένα νέο γινόμενο. Αυτό γενικεύει το Καρτεσιανό γινόμενο των υποκείμενων συνόλων, μαζί με μια κατάλληλα ορισμένη δομή στο σύνολο του νέου γινομένου. Πιο αφηρημένα, μιλάμε για ένα γινόμενο στη θεωρία κατηγοριών, η οποία επισημοποιεί αυτές τις έννοιες.

Ένα παράδειγμα είναι το γινόμενο των συνόλων (βλέπε Καρτεσιανό γινόμενο), ή το γινόμενο των δακτυλίων, καθώς και άλλων αλγεβρικών δομών της αφηρημένης άλγεβρας. Ένα άλλο παράδειγμα είναι το γινόμενο των τοπολογικών χώρων.

Υπάρχει επίσης, το ευθύ άθροισμα που σε ορισμένους τομείς χρησιμοποιείται εναλλακτικά για το ευθύ γινόμενο, ενώ σε άλλους τομείς είναι μια διαφορετική έννοια.

## Παραπομπές

* 

Κατηγορία:Αφηρημένη άλγεβρα
Ίγκορ Τούντορ

Ο **Ίγκορ Τούντορ** είναι Κροάτης πρώην ποδοσφαιριστής και νυν προπονητής. Γεννήθηκε στις 16 Απριλίου του 1978 στο Σπλιτ της Κροατίας. Ως ποδοσφαιριστής, ο Ιγκόρ Τούντορ ξεκίνησε την ποδοσφαιρική καριέρα από την Χάιντουκ Σπλιτ. από που μεταγράφηκε στην Γιουβέντους το 1999. Στο Τορίνο έμεινε σχεδόν επτά χρόνια κατακτώντας δύο πρωταθλήματα και δύο Σούπερ Καπ Ιταλίας.

Τον Ιανουάριο του 2005 πήγε δανεικός στη Σιένα όπου παρέμεινε μέχρι και το τέλος της σεζόν 2005-06 όταν κι επέστρεψε στη Γιουβέντους δίχως να καταφέρει ν’ αγωνιστεί λόγο τραυματισμού. Το 2007 γύρισε στην Χάιντουκ όπου το 2008 έκλεισε την καριέρα του.

Με την Εθνική Κροατίας αγωνίστηκε σε δύο Μουντιάλ (1998, 2006) κι ένα Ευρωπαϊκό Πρωτάθλημα (2004). Συνολικά είχε 57 συμμετοχές και 3 γκολ.

Έπειτα, ξεκινάει νωρίς την τεχνική του σταδιοδρομία, όπως νωρίς τελείωσε την μεγάλη ποδοσφαιρική του καριέρα εξαιτίας των τραυματισμών που τον ταλαιπώρησαν.

## Προπονητική καριέρα
Το 2009 κάθισε για πρώτη φορά στον πάγκο της Χάιντουκ, ως άμεσος συνεργάτης του Ιταλού Εντοάρντο Ρέγια και αποχώρησε το 2010 όταν ο Ρέγια ανέλαβε την τεχνική ηγεσία της Λάτσιο, δίχως όμως ν’ απομακρυνθεί από την ομάδα του Σπλιτ.

Το 2011 ανέλαβε προπονητικό ρόλο στα Τμήματα Υποδομής του συλλόγου κι ένα χρόνο μετά πήρε προαγωγή για την Κ17 της Χάιντουκ, ενώ παράλληλα ο Ιγκόρ Στίματς τον έχρισε βοηθό προπονητή στην Εθνική Κροατίας. Η εμπειρία του στο κομμάτι τον Ακαδημιών σε συνδυασμό με την προσωπικότητά του, έκαναν την Χάιντουκ να του εμπιστευτεί την καθοδήγηση της ομάδας που λόγω οικονομικών προβλημάτων στηριζόταν σε νεαρούς, δικούς της ποδοσφαιριστές.

Στην πρώτη του σεζόν κατάφερε να κατακτήσει το Κύπελλο Κροατίας σε διπλό τελικό κόντρα στη Λοκομοτίβα. Μετά το τέλος της αγωνιστικής περιόδου 2014-15 στην οποία η νεανική Χάιντουκ τερμάτισε στην τρίτη θέση, ο Τούντορ υπέβαλε την παραίτησή του.

Τον Ιούνιο του 2015, ο Τούντορ ανέλαβε προπονητής στον ΠΑΟΚ, από όπου απολύθηκε οκτώ μήνες μετά, στις 9 Μαρτίου 2016 για τα άσχημα αποτελέσματα και για την κακή ποιότητα της ομάδας.

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΚ Σιένα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Κροάτες προπονητές ποδοσφαίρου
Κατηγορία:Προπονητές ποδοσφαίρου Χάιντουκ Σπλιτ
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Γαλατασαράι
Κατηγορία:Προπονητές ποδοσφαίρου Τότεναμ Χότσπερ
Κατηγορία:Προπονητές Σούπερ Λιγκ Ελλάδας
Κατηγορία:Προπονητές Σούπερ Λιγκ Τουρκίας
Κατηγορία:Προπονητές της Πρέμιερ Λιγκ
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Ουντινέζε Κάλτσιο
Κατηγορία:Κροάτες ποδοσφαιριστές στο εξωτερικό
Θηβαΐδα

:*Για άλλες χρήσεις τού όρου, δείτε [[Θηβαΐς]].*

[δεξιά|μικρογραφία|300x300εσ| Χάρτης της ύστερης Ρωμαϊκής [Διοίκηση Αιγύπτου|Επισκοπής της Αιγύπτου, με τη Θηβαΐδα στο νότο.]]
H **Θηβαΐδα**, αρχ. ελλ.: **Θηβαΐς**, λατιν.: *Τhebaid ή Τhebais*, ήταν μία περιοχή στην αρχαία Αίγυπτο, αποτελούμενη από τους 13 νοτιότερους νομούς της Άνω (Ορεινής) Αιγύπτου, από την Άβυδο έως το Ασουάν. 

## Φαραωνική ιστορία
μικρογραφία| Πυραμίδιο του Νεβαμούν. Πιθανώς επάνω από μία στήλη. Ασβεστόλιθος. 19η Δυναστεία. Από την Αίγυπτο. Αγοράστηκε στο Θηβαΐδα, αλλά πιθανότατα προήλθε από την Ντέιρ ελ-Μεδίνα. Μουσείο Αιγυπτιακής Αρχαιολογίας Petrie, Λονδίνο.
Η Θηβαΐδα απέκτησε το όνομά της από την εγγύτητά της με την αρχαία αιγυπτιακή πρωτεύουσα της Θήβας (σημερινό Λούξορ). Κατά τη διάρκεια των αρχαίων αιγυπτιακών δυναστειών στην περιοχή αυτή, κυριαρχούσε η Θήβα και το ιερατείο της στον ναό του Άμμωνα (Amun) στο Καρνάκ.

Στην Πτολεμαϊκή Αίγυπτο, η Θηβαΐδα σχημάτιζε μία ενιαία διοικητική περιφέρεια υπό τον *[[Επιστράτηγος|επιστράτηγο]]* της Θήβας, ο οποίος ήταν επίσης υπεύθυνος για την επίβλεψη της ναυσιπλοΐας στην Ερυθρά Θάλασσα και στον Ινδικό Ωκεανό. Πρωτεύουσα της Πτολεμαϊκής Θηβαΐδας ήταν η Πτολεμαΐδα Ερμίου, μία ελληνιστική αποικία στον Νείλο που χρησίμευε ως το κέντρο τού βασιλικού πολιτικού και οικονομικού ελέγχου στην Άνω Αίγυπτο.

## Ρωμαϊκή επαρχία
Κατά τη διάρκεια της Ρωμαϊκής Αυτοκρατορίας, ο Διοκλητιανός δημιούργησε την επαρχία της *Θηβαΐδας*, που τη φρουρούσαν οι λεγεώνες I ''Maximiana Thebanorum'' και II ''Flavia Constantia''. Αυτή αργότερα χωρίστηκε σε Άνω Θηβαΐς (), που περιλάμβανε το νότιο μισό με πρωτεύουσά της τη Θήβα, και σε Κάτω ή Κοντινότερη Θηβαΐς (, αρχ. ), που περιλαμβάνει το βόρειο μισό με πρωτεύουσα την Πτολεμαΐδα.

Γύρω στον 5ο αι., καθώς ήταν έρημος, η Θηβαΐδα έγινε τόπος καταφυγής πολλών χριστιανών ασκητών και ήταν η γενέτειρα του Παχώμιου.  Στη χριστιανική τέχνη, η Θηβαΐδα αντιπροσωπευόταν ως ένας τόπος με πολλούς μοναχούς.

## Επισκοπικές έδρες
Αρχαίες επισκοπικές έδρες της **Thebais Prima (Thebais I)** που αναφέρονται στο *[[Annuario Pontificio]]* ως Oρθόδοξες τιτουλάριες επισκοπές:

* Antaeopolis (Tjebu)
* Αντινοόπολις, η μητροπολιτική αρχιεπισκοπή
* Aπολλωνόπολις Μικρή Parva (Côm-Esfaht, τώρα Κους)
* Cusae
* Ερμούπολις Μεγάλη (Hermopolis Magna = Maior
* Υψελίς (Hypselis, Σουτμπ)
* Όασις Μεγάλη (Oasis Magna, Kharga Oasis)
* Πανόπολις (Aχμίμ)

Οι αρχαίες επισκοπικές έδρες της **Thebais Secunda (Thebais II)** αναφέρονται στο *[[Annuario Pontificio]]* ως Ορθόδοξες επισκοπές:

## Δείτε επίσης

* Κατάλογος Ορθοδόξων επισκοπών στην Αίγυπτο

## Bιβλιογραφικές αναφορές

* Wood, James, ed. (1907). The Nuttall Encyclopædia. London and New York: Frederick Warne. : Missing or empty |title= (help)

## Πηγές και εξωτερικοί σύνδεσμοι
* 
* GCatholic - (Current, Titular and) Defunct sees in Egypt

Κατηγορία:Ύστερες Ρωμαϊκές επαρχίες
Κατηγορία:Γεωγραφία της Αρχαίας Αιγύπτου
Κατηγορία:Βυζαντινή Αίγυπτος
Κατηγορία:Ρωμαϊκή Αίγυπτος
Κατηγορία:Ρωμαϊκές επαρχίες στην Αφρική
Σούπερ Καπ Βοσνίας και Ερζεγοβίνης

Το **Σούπερ Καπ Βοσνίας και Ερζεγοβίνης** ήταν ετήσια ποδοσφαιρική διοργάνωση. Στον αγώνα αναμετρούνταν ο πρωταθλητής και ο κυπελλούχος της προηγούμενης αγωνιστικής περιόδου. Ο πρώτος αγώνας έλαβε χώρα το 1997, ενώ η διοργάνωση διακόπηκε μετά την περίοδο 2000-2001. 

## Οι αγώνες

## Κατακτήσεις ανά σύλλογο

## Δείτε επίσης

* Πρωτάθλημα ποδοσφαίρου Βοσνίας και Ερζεγοβίνης
* Κύπελλο Βοσνίας και Ερζεγοβίνης (ποδόσφαιρο ανδρών)
* Κύπελλο Σερβικής Δημοκρατίας (ποδόσφαιρο ανδρών)

Κατηγορία:Ποδοσφαιρικές διοργανώσεις Βοσνίας και Ερζεγοβίνης
Βοσνια Ερζεγοβινη
Αλέξανδρος Καλλιμάχης (νεότερος)

Γιος του Σκαρλάτου Καλλιμάχη, ο  **Αλεξάντρου Καλλιμάχι** ή **Αλέξανδρος Καλλιμάχης** έφυγε από τη Μολδαβία με τη μητέρα του και άλλα μέλη της οικογένειάς του το 1821, όταν πέθανε ο πατέρας του. Η οικογένεια αναζήτησε καταφύγιο στη Ρωσία, όπου ο Αλέξανδρος τελείωσε τις σπουδές του στο Πανεπιστήμιο του Κιέβου. Αφού ταξίδεψε ανά την Ευρώπη κατέληξε στην Οθωμανική Αυτοκρατορία το 1829, όπου του αποκαταστάθηκαν η περιουσία και οι τίτλοι της οικογένειάς του.    

Μπήκε στην Οθωμανική διοίκηση πρώτα ως ακόλουθος και μετά ως σύμβουλος του Ρασίντ Πασά, τότε πρέσβη της Οθωμανικής Αυτοκρατορίας στο Παρίσι.   

Το 1848 διορίστηκε Πληρεξούσιος Διπλωμάτης στο Λονδίνο και ένα χρόνο αργότερα στο Παρίσι με τον ίδιο τίτλο. Το 1850 διορίστηκε Πρίγκιπας της Σάμου, μια θέση που δεν υπηρέτησε ποτέ προσωπικά, επιλέγοντας να διοικήσει το νησί μέσω των γραφείων ενός αντιπροσώπου, του Γεώργιου Κονεμένου. Αν και η εξουσία του γνώρισε αντίσταση από κάποιους στο νησί, γενικά είναι γνωστός ότι ευνόησε το συνταγματικό πολιτικό σύστημα της Ηγεμονίας. Αυτό συνίστατο στο διαχωρισμό της νομοθετικής, εκτελεστικής και δικαστικής εξουσίας. Προώθησε επίσης το εκπαιδευτικό σύστημα, ιδρύοντας τέσσερα ελληνικά σχολεία και 22 δημοτικά σχολεία, και επίσης εγκαθιδρύοντας ένα σύστημα για τα δικαστήρια και ένα τυπογραφείο.    

Το 1853 αποσύρθηκε στις Βερσαλλίες αλλά ανακλήθηκε το 1855 και διορίστηκε πρέσβης στη Βιέννη, θέση που μπόρεσε να αναλάβει μόνο αφού είχε παίξει σημαντικό ρόλο στις διασκέψεις της Κωνσταντινούπολης για την αναδιοργάνωση των Παραδουνάβιων Ηγεμονιών.  .     

Για τις υπηρεσίες του ο Καλλιμάχης έλαβε τον Ιούνιο του 1861 τον Οθωμανικό τίτλο του Βαλή, ο πρώτος χριστιανός στο οποίο αποδόθηκε αυτή η τιμή.

## Πηγές
*Nita Dan Danielescu. "Gavriil Callimachi, ctitorul Catedralei mitropolitane Sf. Gheorghe din Iasi" *Ziarul Lumina,* 2006-02-20
*Thompson Cooper. *Men of the Time: A Dictionary of Contemporaries.* p.&nbsp;201; G. Routledge and sons, London, New York, 1875
*The History of Samos 

Κατηγορία:Ηγεμόνες Σάμου
Κατηγορία:Οικογένεια Καλλιμάχη
Ο αγαθιάρης και η ατσίδα

***Ο αγαθιάρης και η ατσίδα*** (Α' εναλλακτικός τίτλος: "*Ο* *αγαθιάρης"* - Β' εναλλακτικός τίτλος: *"Ένας έξυπνος βλάκας"*) 
είναι ελληνική κωμική ταινία του 1971.

## Πλοκή

Οι λογιστές του εργοστασίου Μιτσούκο που παράγει αναψυκτικά εποφθαλμιούν τον έλεγχό του, αλλά ο ερχομός του Μιχάλη Τσουκολιά - ανηψιού του βιομηχάνου - από το νησί, έρχεται να ανατρέψει τα σχέδιά τους. Ο ανηψιός είναι λίγο αγαθιάρης και μπλέκεται και σε μια ομάδα αρχαιοκαπήλων η οποία σχεδιάζει να πουλήσει ένα αγαλματάκι στο εξωτερικό. Παράλληλα μπλέκεται και με μια τραγουδίστρια καμπαρέ, τη Μιτσούκο, που συνεργάζεται με αυτή τη συμμορία.

## Διανομή

## Παραπομπές


## Πηγές
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.15

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Ανδρίτσου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Αγαπάνθεμον

Το ***Αγαπάνθεμον*** είναι ελληνική κινηματογραφική ταινία του 1982.

## Πλοκή

Δυο νέοι άνθρωποι, ένας άνδρας (Κώστας Βρεττός) και μια γυναίκα (Μυρτώ Παράσχη) συναντιώνται και ερωτεύονται. Προσπαθούν να επικοινωνήσουν μεταξύ τους χωρίς να το κατορθώνουν. Αν και η αμοιβαία έλξη τους είναι έντονη δεν κατορθώνουν να υπερβούν τη μοναξιά τους.

## Παρατηρήσεις
Είναι ταινία πειραματικού χαρακτήρα, δίχως διαλόγους, αλλά με λυρικού χαρακτήρα ποιητικές εικόνες.

## Παραπομπές


## Πηγές
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.15
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Σχιστοσωμίαση

Η **Σχιστοσωμίαση** (γνωστή επίσης ως **βιλαρζίωση**, **πυρετός των σαλιγκαριών** και **πυρετός Katayama**) είναι μια νόσος που προκαλείται από το παρασιτικό σκουλήκι του γένους *[[Schistosoma]]*. Μπορεί να μολύνει το ουροποιητικό σύστημα ή τα έντερα. Στα συμπτώματα μπορεί να περιλαμβάνεται κοιλιακό άλγος, διάρροια, αίμα στα κόπρανα ή αίμα στα ούρα. Άτομα τα οποία παραμένουν μολυσμένα για μεγάλο χρονικό διάστημα ενδέχεται να παρουσιάσουν ηπατική βλάβη, νεφρική ανεπάρκεια, στειρότητα ή καρκίνο της ουροδόχου κύστης. Τα παιδιά ενδέχεται να εμφανίσουν ανεπαρκή ανάπτυξη και μαθησιακές δυσκολίες.

Η ασθένεια μεταδίδεται από την επαφή με το νερό που περιέχει τα παράσιτα. Τα παράσιτα απελευθερώνονται από μολυσμένο(α) σαλιγκάρι(α) του γλυκού νερού. Η ασθένεια είναι πολύ συχνή στα παιδιά των αναπτυσσόμενων χωρών, δεδομένου ότι είναι πολύ πιθανόν να παίζουν σε μολυσμένο νερό. Σε άλλες ομάδες υψηλού κινδύνου περιλαμβάνονται αγρότες, ψαράδες και άνθρωποι που χρησιμοποιούν μολυσμένο νερό για τις καθημερινές εργασίες τους. Ανήκει στην κατηγορία των ελμινθικών μολύνσεων. Η διάγνωση γίνεται με την εύρεση αυγών του παρασίτου στα ούρα ή τα κόπρανα του ατόμου. Μπορεί επίσης να επιβεβαιωθεί με την εύρεση αντισωμάτων της νόσου στο αίμα.

Στις μεθόδους πρόληψης της νόσου περιλαμβάνεται η βελτίωση της πρόσβασης σε καθαρό νερό και η μείωση του αριθμού των σαλιγκαριών. Σε περιοχές όπου η νόσος είναι συνηθέστερη, ολόκληρες ομάδες μπορούν να αντιμετωπίζονται ταυτόχρονα και σε ετήσια βάση με το φάρμακο πραζικουαντέλη. Αυτό γίνεται για να μειωθεί ο αριθμός των ατόμων που έχουν μολυνθεί και, ως εκ τούτου, να μειωθεί η εξάπλωση της νόσου. Η πραζικουαντέλη είναι επίσης η θεραπεία που συνιστάται από τον Παγκόσμιο Οργανισμό Υγείας για τα άτομα στα οποία έχει διαπιστωθεί η μόλυνση.

Η σχιστοσωμίαση προσβάλλει περίπου 210 εκατομμύρια άτομα παγκοσμίως και υπολογίζεται ότι 12.000 με 200.000 άνθρωποι πεθαίνουν εξαιτίας της νόσου κάθε χρόνο. Η ασθένεια συναντάται πιο συχνά στην Αφρική, όπως επίσης την Ασία και τη Νότια Αμερική. Περίπου 700 εκατομμύρια άνθρωποι, σε περισσότερες από 70 χώρες, ζουν σε περιοχές όπου είναι συνήθης η νόσος. Μετά την ελονοσία, η σχιστοσωμίαση είναι η δεύτερη παρασιτική ασθένεια με τις μεγαλύτερες οικονομικές επιπτώσεις. Από την αρχαιότητα μέχρι τις αρχές του 20ου αιώνα, το σύμπτωμα του αίματος στα ούρα που συνοδεύει τη σχιστοσωμίαση, θεωρήθηκε η αρσενική εκδοχή της εμμήνου ρύσεως στην Αίγυπτο και, κατά συνέπεια, θεωρήθηκε μια τελετή ενηλικίωσης για τα αγόρια. Έχει καταχωρηθεί ως παραμελημένη τροπική νόσος.

## Παραπομπές


Κατηγορία:Παρασιτικές ασθένειες
Κατηγορία:Τροπικές ασθένειες
Κατηγορία:Ηπατολογία
Κατηγορία:Υδατογενείς ασθένειες
Αναστάσιος ο Τραυλός

Ο **Αναστάσιος ο Τραυλός** (πριν από τον 10ο αιώνα) ήταν Βυζαντινός ποιητής, του οποίου το μοναδικό γνωστό ποίημα με τίτλο *εἰς τὴν σταύρωσιν* και θεματολογία σχετικά με την Ανάσταση του Χριστού περιέχεται στην Ελληνική Ανθολογία. Είναι πιθανό να πρόκειται για τον ποιητή  ο οποίος έζησε στην Κωνσταντινούπολη τον 10ο αιώνα ή κάποιος άλλος από τους πολλούς Αναστασίους της πρώιμης χριστιανικής φιλολογίας και ιστορίας.. Το σωζόμενο ποίημά του είναι γραμμένο σε ομηρικό εξάμετρο, μια πρακτική που είχε αναβιώσει μεταξύ ορισμένων ποιητών της Κωνσταντινούπολης κατά το δεύτερο μισό του ένατου αιώνα. Ανάμεσα στους ποιητές αυτούς, ποιήματα των οποίων διασώθηκαν στο 15ο βιβλίο της Παλατινής Ανθολογίας («Σύμμικτα»), θεωρείται ότι ήταν και οι Λέων ο Φιλόσοφος (15.12), Κωνσταντίνος ο Σικελός (13), Θεοφάνης (14, 35), Αναστάσιος ο Τραυλός (28), Ιγνάτιος ο Διάκονος (29–31, 39), Αρέθας ο από Καισαρίας (32–34), Κομητάς (36–38, 40).

## Παραπομπές και σημειώσεις


## Εξωτερικοί σύνδεσμοι
* Εἰς τὴν σταύρωσιν, Ελληνική Ανθολογία 15.28 - perseus.tufts.edu

Κατηγορία:Βυζαντινοί ποιητές
Κατηγορία:Βυζαντινοί υμνογράφοι
Κατηγορία:Παλατινή Ανθολογία
Μιλτιάδης Αριστάρχης

Ο **Μιλτιάδης Σταυράκη Αριστάρχης** (1809 - 1893) ήταν διορισμένος από την Οθωμανική Αυτοκρατορία Πρίγκιπας της Σάμου από το 1859 ως το 1866.

Λάτρης της μουσικής, τελείωσε την Μεγάλη του Γένους Σχολή, και επί ηγεμονίας του ίδρυσε τρία ακόμα Σχολεία Θηλέων στις τρεις περιοχές της Σάμου, την πλατεία Πυθαγόρα (στην πρωτεύουσα), και τον Πριγκιπικό Κήπο (σήμερα Δημοτικό Κήπο).

Θέλησε να κάνει το Τηγάνι (σήμερα Πυθαγόρειο) την πρωτεύουσα της Ηγεμονία της Σάμου, όπου έφτιαξε λιμάνι και αναδιοργάνωσε την ρυμοτομία των δρόμων της πόλης. Το Σαμιακό Κοινοβούλιο δώρισε μια έκταση γόνιμης γης που ονομάστηκε 'Αριστάρχης' προς τιμήν του στο Κοκκάρι για να εκφράσει την ευγνωμοσύνη του.

Η εξουσία του, στην αρχή δίκαιη, κατέληξε αυστηρή και βάναυση. Άλλαξε το φορολογικό σύστημα και έκανε εχθρούς από τους φίλους του. Η περιοχή Μυτιληνιοί επαναστάτησε εναντίον του και χρειάστηκε ο Οθωμανικός στρατός για καταπνίξει την εξέγερση, ενάντια στα δικαιώματα και προνόμια της Ηγεμονίας και των κατοίκων της. Εκθρονίστηκε μετά από λαϊκή εξέγερση το 1866.

Κατηγορία:Ηγεμόνες Σάμου
Γεώργιος Γεωργιάδης (Ηγεμόνας Σάμου)

Ο **Γεώργιος Γεωργιάδης** ήταν διορισμένος από την Οθωμανική Αυτοκρατορία Ηγεμόνας της Σάμου, που διοίκησε για σύντομο διάστημα από το 1907 ως το 1908.

Ο Γεωργιάδης γεννήθηκε το 1866 από Καππαδόκες Έλληνες γονείς από το Προκόπι, το σημερινό Ουργκούπ, κοντά στη Νίγδη της Καππαδοκίας. Αφού διορίστηκε Ηγεμόνας, ήρθε στο νησί αλλά κατάλαβε ότι επρόκειτο να ξεσπάσει εμφύλιος πόλεμος. Για να αποφύγει να πολεμήσει ανθρώπους της καταγωγής του, υπέβαλε την παραίτησή του στο Οθωμανό Σουλτάνο. Όταν έφυγε είπε στο Σαμιακό Κοινοβούλιο: "Σύντροφοι Σάμιοι, φεύγω γιατί δεν θέλω να εκτελέσω τις παράνομες διαταγές της Οθωμανικής κυβέρνησης. Ελπίζω να μην με αντικαταστήσει ο Ανδρέας Κοπάσης". Αυτό όμως συνέβη.

## Παραπομπές


Κατηγορία:Ηγεμόνες Σάμου
Καρυδιά (αποσαφήνιση)

**Καρυδιά**:
## Φυτό
*Καρυδιά (φυτό)
## Τοποθεσίες
* Καρυδιά Πέλλας
* Καρυδιά Ροδόπης, κοινότητα στη Δημοτική Ενότητα Κομοτηνής, στο Δήμο Κομοτηνής 

Και οι εγκαταλελειμμένοι οικισμοί Άνω και Κάτω Καρυδιά Σερρών.
Κωνσταντίνος Βαγιάννης

Ο **Κωνσταντίνος Βαγιάννης** (1846 - 1919) ήταν Οθωμανός πολιτικός ελληνικής καταγωγής. Μεταξύ άλλων διετέλεσε ηγεμόνας της Σάμου, καθώς και υπουργός της οθωμανικής κυβέρνησης.

## Βιογραφία
Ο Βαγιάννης γεννήθηκε το 1846 στη Νεάπολη (Νεβσεχίρ) της Καππαδοκίας. Φοίτησε πρώτα στη Μεγάλη του Γένους Σχολή και κατόπιν σπούδασε νομικά στην Κωνσταντινούπολη και την Αθήνα. Έγινε καθηγητής του εμπορικού δικαίου στην Κωνσταντινούπολη, διορίστηκε σύμβουλος του Οικουμενικού Πατριαρχείου Κωνσταντινουπόλεως και αναδείχτηκε σε έναν από τους σημαντικότερους νομικούς της εποχής του στην Οθωμανική Αυτοκρατορία.

Από τον Μάρτιο του 1899 μέχρι τον Αύγουστο του 1900 διορίστηκε ηγεμόνας της Σάμου, διαδεχόμενος τον Στέφανο Μουσούρο. Ενώ στην αρχή ήταν αγαπητός από τον ελληνικό πληθυσμό του νησιού, και εκείνος ανταπέδιδε αυτήν την αγάπη, μετέπειτα απαγόρευσε την Σαμιακό Εθνικό Ύμνο και την Σαμιακή Εθνική Σημαία. Ακόμα, απέλυσε και το δήμαρχο ο οποίος διαμαρτυρήθηκε για αυτό το γεγονός.

Παρά τα προνόμια και τα δικαιώματα των κατοίκων της Ηγεμονίας της Σάμου, προσπάθησε να πείσει τον Οθωμανό σουλτάνο να καταργήσει τις αποφάσεις του προηγούμενου κοινοβουλίου. Για αυτό το λόγο, το κοινοβούλιο ζήτησε την αντικατάστασή του, αίτημα που ο σουλτάνος έκανε δεκτό με αποτέλεσμα ο Βαγιάννης να αντικατασταθεί από τον Μιχαήλ Γρηγοριάδη στις 16 Αυγούστου 1900.

Τα επόμενα χρόνια διετέλεσε υφυπουργός Δικαιοσύνης και Θρησκευμάτων (1909-1910), καθώς και υπουργός Εμπορίου (1918-1919). Απεβίωσε το 1919.

## Παραπομπές


Κατηγορία:Ηγεμόνες Σάμου
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Κατηγορία:Καππαδόκες Έλληνες
Κατηγορία:Μικρασιατικός Ελληνισμός
Μιχαήλ Γρηγοριάδης

Ο **Μιχαήλ Γρηγοριάδης** ήταν διορισμένος από την Οθωμανική Αυτοκρατορία Πρίγκιπας της Σάμου από το 1900 ως το 1902.

Ένας ανίκανος πρίγκιπας, κατέφερε πολύ λίγα κατά τη διάρκεια της εξουσίας του και απολύθηκε από τον Σουλτάνο μετά από μόλις δύο χρόνια.

## Παραπομπές


Κατηγορία:Ηγεμόνες Σάμου
Αλέξανδρος Μαυρογένης

Ο **Αλέξανδρος Μαυρογένης** ήταν διορισμένος από την Οθωμανική Αυτοκρατορία Ηγεμόνας της Σάμου από το 1902 ως το 1904.
## Βιογραφία
Ήταν μέλος της από την Κωνσταντινούπολη Οικογένειας Μαυρογένη. Ο πάππος του Αλέξανδρος, πρέσβης της Τουρκίας, ήταν ανιψιός του Στεφάνου λογοθέτη του Πατριαρχείου και εξάδελφος της Μαντώς που  συμμετείχε στην Επανάσταση του 1821. 

Ήταν ο Οθωμανός πρέσβης στις Ηνωμένες Πολιτείες πριν διοριστεί Πρίγκιπας της Σάμου τον Μάρτιο του 1902. Όταν διορίστηκε στη θέση, είχε καλές προθέσεις και ήθελε να εργαστεί για την πρόοδο και το καλό της Σάμου, αλλά δεν εκπλήρωσε τις ευγενείς αυτές προθέσεις. Ήταν ένας εξαιρετικά νευρικός και ντροπαλός άνθρωπος. Η κατάσταση με τις αντιμαχόμενες πολιτικές πλευρές στο νησί, δεν άφηνε περιθώρια για συνετή διακυβέρνηση. Διοίκησε με αυστηρότητα, αλλά μετά τις εκλογές του Σαμιακού Κοινοβουλίου, το κόμμα που υποστήριξε έχασε και έτσι απολύθηκε.

Ίδρυσε την Επαγγελματική Σχολή Μαυρογένη στο Μαλαγάρι της Σάμου και επίσης παρήγγειλε να κτιστεί ένα μαρμάρινο σιντριβάνι στο μοναστήρι της Ζωοδόχου Πηγής στο Μπαλουκλί της Κωνσταντινούπολης.

Αργότερα διετέλεσε πρέσβης της Οθωμανικής Αυτοκρατορίας στην Αυστροουγγαρία μέχρι τα τέλη του 1912. Αναφέρεται ως ο τελευταίος Οθωμανός διπλωμάτης ελληνικής καταγωγής.

## Παραπομπές


Κατηγορία:Ηγεμόνες Σάμου
Κατηγορία:Μέλη της Γερουσίας της Οθωμανικής Αυτοκρατορίας
Φτηνά Τσιγάρα

Το ***Φτηνά Τσιγάρα*** είναι μια ελληνική ρομαντική κωμική ταινία του 2000 σε σενάριο και σκηνοθεσία Ρένου Χαραλαμπίδη. Πρωταγωνιστούν ο Ρένος Χαραλαμπίδης και η Άννα-Μαρία Παπαχαραλάμπους.

## Πλοκή
Ο Νίκος, είναι ένας τριαντάχρονος άνεργος που ζει μόνος δίχως φιλενάδα, από πεποίθηση. Τον περιβάλλουν διάφοροι τύποι ανθρώπων: ο ιδιοκτήτης του καφενείου όπου συχνάζει, ο Τέλης - μόνιμος θαμώνας και πολυλογάς που θεωρητικολογεί υπέρ του αχαλίνωτου σεξ - ο φίλος του, ένας κυνικός που παροτρύνει τον Τέλη στο κυνήγι της γυναίκας. Ο Μανώλης είναι τυχοδιώκτης, πρόθυμος να εμπλακεί στις πιο απρόσμενες καταστάσεις. Τελικά, ο Νίκος γνωρίζει σε ένα τηλεφωνικό θάλαμο τη Σοφία, μια όμορφη νεαρή κοπέλα γεμάτη αυτοπεποίθηση, από το χώρο της μόδας. Περιπλανιούνται μια νύχτα μαζί στην πόλη και χωρίζουν. Θα την αναζητήσει εκ νέου, καθώς πλέον ο περίγυρος του δεν τον εμπνέει.

## Διανομή

* Ρένος Χαραλαμπίδης ως Νίκος
* Άννα-Μαρία Παπαχαραλάμπους ως Σοφία
* Μιχάλης Ιατρόπουλος ως Μανώλης
* Κώστας Τσάκωνας ως Τέλης
* Άλκης Παναγιωτίδης ως Τάκης
* Ανδρέας Νάτσιος ως Πικάσο
* Μάνος Βακούσης ως Σάκης
* Τάκης Σπυριδάκης ως Μάκης
* Βάνα Πεφάνη ως πόρνη
* Νίκος Κατής ως μποξέρ
* Μάριος Ιωάννου ως Θανάσης
* Ιωάννα Μαυρέα ως Ιωάννα

## Παραπομπές


## Πηγές
* Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.618
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2000
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Αθήνα
Κατηγορία:Ταινίες σε παραγωγή Κώστα Λαμπρόπουλου
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ελληνικές αισθηματικές κωμικές ταινίες
Αριστόδικος ο Ρόδιος

Ο **Αριστόδικος ο Ρόδιος** ήταν αρχαίος Έλληνας ποιητής από τη Ρόδο, 2 από τα επιγράμματα του οποίου περιέχονται στην Ελληνική Ανθολογία, και πιθανώς προέρχονται από την ποιητική συλλογή *[[Στέφανος του Μελέαγρου|Στέφανος]]* του Μελέαγρου.

## Παραπομπές


## Εξωτερικοί σύνδεσμοι
*Ἀλκίδος οἶκον, Ελληνική Ανθολογία 7.189 - perseus.tufts.edu
*Δαμὼ καὶ Μάθυμνα, Ελληνική Ανθολογία 7.473 - perseus.tufts.edu

Κατηγορία:Αρχαίοι Έλληνες ποιητές
Κατηγορία:Στέφανος του Μελεάγρου
Η φούσκα (ταινία)

***Η φούσκα*** είναι ελληνική κινηματογραφική ταινία του 2002.

## Πλοκή

Ο Μάκης είναι ένας γοητευτικός κράχτης σε μια χασαποταβέρνα της Βάρης. Έχει εγκλωβιστεί στο χρηματιστήριο αφού έχει αγοράσει μετοχές της Ολυμπουργικής που έχουν ραγδαία πτώση. Τότε γνωρίζει την όμορφη Ρούλα, κι αυτή εγκλωβισμένη στο χρηματιστήριο. Η σχέση τους είναι περιπετειώδης και περνά μέσα από οργανωμένο έγκλημα και τρομοκρατικές οργανώσεις. Τελικά οι δυο τους καταλήγουν στην Κούβα όπου ανοίγουν την Chelingopula Nueva κάνοντας επιχειρήσεις με τον Φιντέλ Κάστρο.

## Διανομή

* Αλέξης Γεωργούλης - Ευθύμιος Παρλαβάντζας (Μάκης)
* Μαρία Σολωμού - Θεοδώρα Δουράμπαση (Ρούλα)
* Γιώργος Βασιλείου - Φώτης Λαμπίρης (Σίσυφος)
* Γιάννης Μποσταντζόγλου - Βαγγέλης Μανωλάς
* Ηλίας Λογοθέτης - Σπάρτακος
* Ελένη Τζώρτζη - Χαρά Δουράμπαση
* Χριστίνα Θεοδωροπούλου - Σοφία
* Δημήτρης Καμπερίδης - Σωτήρχος
* Χρήστος Σιμαρδάνης - Πέρης
* Χρήστος Λιακόπουλος - Ψηλός
* Δημήτρης Λιόλιος - Μένιος
* Μιχάλης Γιαννάτος - θείος
* Ναταλία Παπαϊωάννου - Βάντα
* Βασίλης Κεσσίσογλου - πατήρ Δωρόθεος
* Ρένος Χαραλαμπίδης - ταξιτζής
* Νίκος Περάκης - Χανς
* Άλκης Παναγιωτίδης - σερβιτόρος
* Κώστας Τσάκωνας - πρόεδρος εγκλωβισμένων
* Κατερίνα Μπέη - τηλεπαρουσιάστρια
* Χρήστος Χωμενίδης - τηλεπαρουσιαστής
* Σταύρος Μαυρίδης - τσοπάνος
* Μαρία Αντουλινάκη - γειτόνισσα
* Γιάννης Χατζηγιάννης - εγκλωβισμένος σε τρένο
* Γιώργος Κοτανίδης - καλεσμένος δεξίωσης
* Γιώργος Πανουσόπουλος - εραστής θείας
* Γιώργος Τσεμπερόπουλος - φωτογράφος

## Παραπομπές


## Πηγές
*Δημήτρης Κολιοδήμος, Λεξικό ελληνικών ταινιών, εκδόσεις Γένους, Αθήνα, 2001, σελ.618

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2002
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Νίκου Περάκη
Κατηγορία:Ταινίες σε σενάριο Νίκου Περάκη
Κατηγορία:Ταινίες γυρισμένες στην Ελλάδα
Κατηγορία:Ελληνικές σατιρικές ταινίες
Κατηγορία:Ταινίες σε παραγωγή Κώστα Λαμπρόπουλου
Κατηγορία:Ελληνικές θρίλερ ταινίες
Κατηγορία:Ταινίες με μουσική σύνθεση Δημήτρη Παπαδημητρίου
To Mega Therion

**To Mega Therion** είναι ο τίτλος του δεύτερου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Σεπτέμβριο του 1985 μέσω της δισκογραφικής εταιρίας "Noise Records". 

Η ηχογράφηση του δίσκου πραγματοποιήθηκε στο "Casablanca Studio" του Βερολίνου από τις 14 μέχρι τις 28 Σεπτεμβρίου 1985 με παραγωγό τον Χορστ Μίλερ.

Το εξώφυλλο είναι δημιουργία του Ελβετού Χανς Ρούντολφ Σίγκερ από το 1977, με την ονομασία "Satan I".

Οι κριτικές για το "*To Mega Therion*" υπήρξαν διθυραμβικές, με το "AllMusic" να του δίνει την άριστη βαθμολογία των πέντε αστέρων, το "The Metal Observer" 10 / 10, το "The Metal Crypt" 4,6 / 5 και το "Metal Storm" 8,5 / 10.

## Λίστα Τραγουδιών
Όλα τα κομμάτια είναι συνθέσεις του Τόμας Γκάμπριελ Φίσερ.

## Μέλη των Celtic Frost
Οι μουσικοί οι οποίοι ηχογράφησαν το "*To Mega Therion*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **Ντόμινικ Στάινερ** - μπάσο
* **[[Ριντ Σεντ Μαρκ]]** - τύμπανα

;*Γκεστ συμμετοχές*
* **Βολφ Μπέντερ** - κόρνα
* **Κλαούντια Μαρία Μόκρι** - φωνητικά
* **Ουρς Σπρένγκερ** - ηχητικά εφέ
* **Χορστ Μίλερ** - ηχητικά εφέ

## Παραπομπές


## Πηγές
* To Mega Therion - Celtic Frost  | Songs, Reviews, Credits, Awards | AllMusic
* Celtic Frost - To Mega Therion - Metal Storm
* Celtic Frost - To Mega Therion - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1985
Bleeding (άλμπουμ)

**Bleeding** είναι ο τίτλος του τέταρτου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε στις 1 Ιουλίου του 1996 μέσω της δισκογραφικής εταιρίας "Intercord Records".

Ο δίσκος ηχογραφήθηκε στο Σαν Ντιέγκο το 1996 και ήταν ο τελευταίος του συγκροτήματος πριν την διάλυση του. Οι Psychotic Waltz συμφώνησαν για την κυκλοφορία του με την "Intercord Records", ενώ την παραγωγή ανέλαβε ο Νταν Ροκ, κιθαρίστας του συγκροτήματος.

Το εξώφυλλο είναι δημιουργία του Τράβις Σμιθ και οι κριτικές υπήρξαν θετικές, με το "Metal Storm" να του δίνει 8,8 / 10, το "Sputnik Music" μέσο όρο βαθμολογιών 4,1 / 5 και το "Metal Archives" 94%.

Για την προώθηση του δίσκου, το συγκρότημα περιόδευσε δύο φορές στην Ευρώπη, ενώ γυρίστηκε βίντεο κλιπ για το τραγούδι "*Faded*".

## Λίστα Τραγουδιών
# "Faded" - 3:45
# "Locust" - 3:30
# "Morbid" - 3:40
# "Bleeding" - 3:56
# "Need" - 4:49
# "Drift" - 3:34
# "Northern Lights" - 3:19
# "Sleep" - 3:25
# "My Grave" - 3:28
# "Skeleton" - 3:25
# "Freedom?" - 4:47

## Μέλη των Psychotic Waltz
Οι μουσικοί οι οποίοι ηχογράφησαν το "*Bleeding*" ήταν οι εξής:
* **Μπάντι Λάκι** - φωνητικά, κρουστά
* **Μπράιαν ΜακΆλπιν** - ηλεκτρική κιθάρα, ακουστική κιθάρα
* **Νταν Ροκ** - ηλεκτρική κιθάρα, ακουστική κιθάρα, πλήκτρα
* **Φιλ Κουτίνο** - μπάσο
* **Νόρμαν Λέτζιο** - τύμπανα, κρουστά

## Παραπομπές


## Πηγές
* Psychotic Waltz - Bleeding - Encyclopaedia Metallum - The Metal Archives
* Psychotic Waltz - Bleeding - Sputnikmusic
* Psychotic Waltz - Bleeding - Metal Storm

Κατηγορία:Δισκογραφία των Psychotic Waltz
Κατηγορία:Άλμπουμ του 1996
Αντώνιος Θαλλός

Ο **Αντώνιος Θαλλός** (1ος αιώνας π.Χ.) ήταν αρχαίος Έλληνας ποιητής από τη Μίλητο, πέντε από τα επιγράμματα του οποίου περιέχονται στην Ελληνική Ανθολογία (AP VI.91, 235; VII.188,373; IX.220) προερχόμενα από τον Στέφανο του Φιλίππου,με το πρώτο από αυτά είναι προς τιμή του Ρωμαίου αυτοκράτορα ή της οικογενείας του. Πιθανώς πρόκειται για τον ίδιο *Θαλλό* ο οποίος ονομάζεται σε μια επιγραφή που ανακαλύφθηκε στη Ρώμη και αναφέρεται ως ο απελευθερωμένος σκλάβος του Ρωμαίου στρατηγού Γερμανικού.Το όνομα εμφανίζεται με διάφορες παραλλαγές στα επιγράμματα, όπως *Θάλλου*, *Θαλοῦ Μιλησίου*, *Θυηλάου*, και *Θυΐλλου*. 

## Παραπομπές


Κατηγορία:Αρχαίοι Έλληνες ποιητές
Κατηγορία:Στέφανος του Φιλίππου
Κατηγορία:Αρχαίοι Έλληνες σκλάβοι
Μοιρώ η Βυζαντία

Η **Μοιρώ η Βυζαντία** ή **Μυρώ** (3ος αιώνας π.Χ.), ήταν αρχαία Ελληνίδα ποιήτρια από την πόλη του Βυζαντίου. Ο σύζυγος της ονομάζονταν *Ανδρόμαχος Φιλόλογος*, ενώ η ίδια ήταν η μητέρα (ή η κόρη) του τραγωδού Ομήρου του Βυζαντίου. Έγραψε επική ποίηση, ελεγειακή, και λυρική, αλλά μόνο λίγα από τα έργα της διασώζονται, με 2 από τα επιγράμματα της να περιλαμβάνονται στην Ελληνική Ανθολογία. Έγραψε επίσης έναν ύμνο προς τιμή του Ποσειδώνα, καθώς και μια συλλογή ποιημάτων με τον τίτλο *Ἀραί*.

Ο επιγραμματοποιός του 1ου αιώνα μ.Χ. Αντίπατρος ο Θεσσαλονικεύς την περιλαμβάνει στον κατάλογο των διάσημων ποιητών του, ενώ ο γραμματικός του 2ου αιώνα μ.Χ. Αθήναιος αναφέρει στους Δειπνοσοφιστές ένα από τα ποιήματα της, τη *Μνημοσύνη*, και ο περιηγητής Παυσανίας την αναφέρει στο έργο του *Ελλάδος Περιήγησης*. Το λεξικό Σούδα του 10ου αιώνα την αναφέρει ως *Μυρώ*, όπως και ο λόγιος του 12ου αιώνα Ευστάθιος ο Θεσσαλονικεύς.

## Παραπομπές


## Εξωτερικοί σύνδεσμοι
* Μοιρώ η Βυζάντια: Βίος, Μνημοσύνη, Ελεγεία, του Σταύρου Γκιργκένη - H AΝΑΜΕΝΟΜέΝΗ
*  Poétesses grecques / Moirô - chaerephon.e-monsite.com

Κατηγορία:Αρχαίοι Έλληνες ποιητές
Κατηγορία:Ελληνική Ανθολογία
Κατηγορία:Παλατινή Ανθολογία